Dum unusquisque in hac vita constitit, summopere studere debet ne in examine justi judicis sine qualibet reparationis satisfactione veniens ab hac luce discedat. Quapropter ego Ainardus et uxor mea Letberga donamus Deo et sanctis apostolis ejus Petro et Paulo, et Cluniaco monasterio, ubi preest domnus Hemardus abbas, pro remedio animarum nostrarum vel parentum nostrorum, in pago Cabilonense, in villa Pudenciaco, hoc sunt mansiones, curtili, prata, silve, et omnia quæ in ipsa villa visi sumus habere; donamus ea ratione, ut qui primus ex nobis de hoc migravit, de istis rebus in locum sepulture medietas una ad ipsum locum perveniat, similiter pars successoris faciat. Si quis vero contra hanc donationis conscriptionem vim inferre temptaverit, auri libras tres coactus exsolvat, et hæc carta firma et stabilis permaneat, cum stipulatione subnixa. Actum Matorno villa publice. S. Ainardi et uxoris suæ Leotbergæ, qui fieri et firma[re] rogaverunt. S. Engilardi presbiteri, Anberti, Gislardi, Vuandalberti, Tedaldi, Vualberti, Ermenfredi. Data mense decembrio, anno VIIIX regnante Ludovico rege.